
      До организаторите и гостите 












     на Втората кръгла маса 







           


   „Човешки права, антидискриминация 











 и междукултурен  диалог"
     

                           


Уважаеми дами и господа,


Искам от името на Комисията за защита от дискриминация и от мое име да поздравя организаторите и гостите на Втората кръгла маса "Човешки права, антидискриминация и междукултурен диалог", организирана от Сдружение „Платформа АГОРА“ в партньорство с Асоциация за култура и солидарност на изселниците от Балканите, Република Турция. Форумът се реализира в рамките на проект „Отключи богатствата" и е част от поредица събития, насочени към опознаването и прилагането на антидискриминационни практики, зачитане на основни човешки права и постигането на градивен диалог основан на културно, верско и религиозно многообразие. Похвален е стремежът на всеки етап от изпълнението на дейностите по проекта да се подчертае важността от развиването и прилагането на антидискриминационни политики на местно ниво.

Човекът и неговите права и достойнство са основна ценност на обществото и основна грижа на държавата. Насърчаването на политики за закрила правата на човека води до укрепване на гражданското общество и на правовата държава. Комисията за защита от дискриминация като независим държавен орган по равнопоставеност е част от създадения с решение на Министерския съвет Национален механизъм по правата на човека, който позволява на органа за равнопоставеност да допринася, съгласно законовите си правомощия и компетенции, в изграждането на единна позиция на Република България относно изпълнението на поети от страната международни ангажименти. През изминалата календарна 2015 г. в рамките на Механизма бяха проведени две официални заседания с участието на ръководството на КЗД. Някои от основните теми на работните срещи бяха защитата на Втория периодичен доклад на Република България пред Съвета по правата на човека на ООН (2010-2015) и обсъждане на програмата на Република България в рамките на председателството на страната на Комитета на министрите на Съвета на Европа. 

С натрупания опит и практика Комисията в качеството й на национален орган по правата на човека, акредитиран от Международния координационен комитет (МКК) на националните органи за насърчаване и защита правата на човека към Върховния комисар на ООН за правата на човека със статут «Б», ще продължи своята водеща роля в страната за налагане в обществените отношения на толерантност и уважение към различните. 

Някъде бе казано, че „правата на човека са като природата, защото могат да бъдат погазени; и като дух, защото не могат да бъдат унищожени. Като времето, което е еднакво за всички – бедни и богати, стари и млади, бели и черни, високи и ниски”. 


Искам да пожелая на участниците във форума тяхната дейност да бъде част от общите усилия на трезво мислещите хора по целия свят в защита на правото всеки да бъде себе си и да може да съхранява това право.                                                 









Доц. д-р Ана Джумалиева,









председател на Комисията 









за защита от дискриминация

